|  |
| --- |
| **Frederiksberg.png** |
| **gentofte-kommune.png** |
|  |  | **Gladsaxe.png** |

**Udbudsbetingelser**

**For udbud af rammeaftale**

**om levering af pædagogiske- og sundheds- og omsorgsfaglige vikarydelser**

**Generelt om indkøbsfællesskabet**

Frederiksberg Kommune, Gladsaxe Kommune og Lyngby-Taarbæk Kommune udbyder herved i fællesskab rammeaftale om levering af pædagogiske og social-og sundhedsvikarydelser til kommunernes institutioner. Gentofte Kommune deltager på en frivillig option, hvor den valgte Leverandør kan indgå aftale med Gentofte Kommune.

Frederiksberg Kommune gennemfører dette fælles udbud på vegne af alle kommunerne, der samlet benævnes ”Ordregiver”. Alle kommunerne er i fællesskab ansvarlige for de dele af dette fælles udbud, som den enkelte kommune deltager i. Alle kommunerne indgår individuelle rammeaftaler med den vindende Tilbudsgiver på baggrund af udbudsmaterialets kontrakt.

Kommunerne har samlet ca. 302.037 borgere, fordelt således:

Frederiksberg Kommune: 105.037 borgere

Gladsaxe Kommune: 67.000 borgere

Lyngby-Taarbæk Kommune: 55.000 borgere

Gentofte Kommune: 75.000 borgere

For mere information om de enkelte kommuner henvises til kommunernes hjemmesider.

**Indholdsfortegnelse**

[1. Generel beskrivelse af udbuddet 4](#_Toc48651800)

[1.1. Udbudsprocessen 5](#_Toc48651801)

[1.2. Udbuddets omfang 5](#_Toc48651802)

[2. Tidsplan 7](#_Toc48651803)

[3. Udelukkelse og egnethed 8](#_Toc48651804)

[3.1 Krav til egnethed, delaftale 1 8](#_Toc48651805)

[3.1.1. Egnethed i forhold til økonomisk og finansiel formåen: 8](#_Toc48651806)

[3.1.2. Egnethed i forhold til teknisk og faglig formåen: 8](#_Toc48651807)

[3.2. Krav til egnethed, delaftale 2 9](#_Toc48651808)

[3.2.1. Egnethed i forhold til økonomisk og finansiel formåen: 9](#_Toc48651809)

[3.2.2. Egnethed i forhold til teknisk og faglig formåen: 9](#_Toc48651810)

[3.3 Udelukkelse 9](#_Toc48651811)

[3.4 Konsortier mv. 9](#_Toc48651812)

[3.5 Udnyttelse af andre enheders kapacitet 10](#_Toc48651813)

[3.6 Underleverandører 10](#_Toc48651814)

[4. Tildeling af kontrakt 11](#_Toc48651815)

[4.1 Pris 11](#_Toc48651816)

[4.1.1. Evaluering af underkriteriet ”Pris” 12](#_Toc48651817)

[4.2. Kvalitet 12](#_Toc48651818)

[4.2.1. Evaluering af underkriteriet ”Kvalitet” 13](#_Toc48651820)

[5. Spørgsmål til udbudsmaterialet 13](#_Toc48651823)

[6. Tilbudsfrist og formkrav 14](#_Toc48651824)

[7. Åbning af de indkomne tilbud 15](#_Toc48651825)

[8. Forhandling 15](#_Toc48651826)

[9. Underretning og stand-still 15](#_Toc48651827)

[10. Vedståelsesfrist 16](#_Toc48651828)

[11. Sprog 16](#_Toc48651829)

[12. Alternative tilbud 16](#_Toc48651830)

[13. Forbehold 16](#_Toc48651831)

[14. Offentlighed 16](#_Toc48651832)

[15. Ansvar 16](#_Toc48651833)

[16. Øvrige vilkår 17](#_Toc48651834)

# 1. Generel beskrivelse af udbuddet

Dette udbud vedrører ekstern levering af vikarydelser. Udbuddet omfatter to delaftaler; en for det pædagogiske område, og en for sundheds- og omsorgsområdet. Tilbudsgivere får derved mulighed for at afgive tilbud på aftalerne samlet eller hver for sig. Der er ikke krav om, at der afgives tilbud på begge delaftaler:

* Delaftale 1: Pædagogiske vikarer
	+ Pædagoger, herunder dagtilbudspædagoger, skole- og fritidspædagoger, socialpædagoger og specialpædagoger
	+ Pædagogiske assistenter
	+ Pædagogmedhjælpere
	+ Ufaglærte
* Delaftale 2: Sundheds- og omsorgsvikarer:
	+ Autoriserede sygeplejersker
	+ Autoriserede social- og sundhedsassistenter
	+ Social- og sundhedshjælpere

Tilbudsgivers tilbud skal omfatte alle deltagende kommuner inden for delaftalen. Gentofte Kommunes priser vil blive prissat til samme tilbud, som tilbydes de tre øvrige kommuner.

**Antal økonomiske aktører på kontrakten**
På hver delaftale vil der blive indgået aftale med tre leverandører:

Udbuddet gennemføres af Frederiksberg Kommune via Ethics.

Tilbud skal afgives på baggrund af disse udbudsbetingelser, kravspecifikationen, udbudsmaterialets kontrakt, bilag samt eventuelle rettelsesblade, herunder spørgsmål/svar.

## Udbudsprocessen

Udbud af vikarydelser falder ind under reglerne i udbudslovens (lov nr. 1564 af 15. december 2015) afsnit III om indkøb af sociale og andre specifikke tjenesteydelser (light-regimet) og gennemføres således i henhold hertil.

Udbuddet gennemføres som et offentligt udbud, hvilket betyder, at enhver egnet Tilbudsgiver har ret til at afgive tilbud. Herefter evaluerer Ordregiver de indkomne tilbud på baggrund af de angivne tildelingskriterier, som nærmere beskrevet i afsnit 4.

Ordregiver forbeholder sig ret til at forhandle, uden at dette dog indebærer en pligt hertil, se afsnit 8.

***Udbudsmaterialet***

Ud over nærværende udbudsbetingelser, består udbudsmaterialet af følgende bilag:

* Udbudsbilag A, Tro- og loveerklæring på udelukkelsesgrunde
* Udbudsbilag B, Skabelon for støtteerklæring for økonomisk og finansiel formåen
* Udbudsbilag C, Skabelon for støtteerklæring for teknisk og faglig formåen
* Udbudsbilag D, Skabelon for konsortieerklæring
* Udbudsbilag E, Skabelon for underleverandørerklæring
* Udbudsbilag F, Tilbudsblanket
* Udbudsbilag G, Tilbudsliste, delaftale 1
* Udbudsbilag H, Tilbudsliste, delaftale 2
* Udbudsbilag I, Tilbudsgivers kvalitative løsningsbesvarelse for delaftale 1
* Udbudsbilag J, Tilbudsgivers kvalitative løsningsbesvarelse for delaftale 2
* Udbudsbilag K, Oplysninger vedrørende tilbudsgivers egnethed for delaftale 1
* Udbudsbilag L, Oplysninger vedrørende tilbudsgivers egnethed for delaftale 2
* Bilag 1 Kravspecifikation
* Bilag 2 Rammeaftale med følgende bilag:
* Bilag 2.1, Erklæring om tavshedspligt og datasikkerhed
* Bilag 2.2. Arbejdsklausuler

Der kan i løbet af udbudsproceduren ske ændringer i og præciseringer af udbudsmaterialet, fx som følge af Tilbudsgivernes spørgsmål til materialet, jf. afsnit 5. Ordregiver vil give adgang til supplerende oplysninger om udbudsmaterialet via Ethics. Tilbudsgiver er selv forpligtet til at holde sig opdateret om supplerende oplysninger.

## Udbuddets omfang

Udbuddet omfatter levering af eksterne vikarydelser til deltagerkommunerne.

Delaftale 1 for pædagogiske vikarer benyttes bl.a. af deltagerkommunernes daginstitutioner samt specialinstitutioner, herunder bosteder for psykisk og psykisk handicappede mv.

Kommunernes selvejende institutioner vil have adgang men ikke pligt til at anvende aftalen.

Delaftale 2 for Sundheds- og omsorgsvikarer benyttes bl.a. i deltagerkommunernes

plejecentre, plejeboliger, trænings- og rehabiliteringsenheder, samt hjemmeplejen og sygeplejen. Kommunernes selvejende institutioner vil have adgang men ikke pligt til at anvende aftalen.

Kommunernes eventuelle interne vikarkorps anvendes forud for denne aftale.

Ordregiver forbeholder sig retten til at annullere udbuddet og ikke indgå kontrakt med nogen af tilbudsgiverne, hvis kommunerne finder tilbuddet økonomisk uhensigtsmæssigt, herunder bl.a. henset til kommunernes budgetter.

**Delaftale 1**

Ordregiver forventer, at det årlige samlede forbrug på delaftale 1 fordeler sig således:

|  |  |  |  |  |
| --- | --- | --- | --- | --- |
|  | Frederiksberg | Gentofte | Lyngby-Taarbæk | Gladsaxe |
| Delaftale 1 | 2,8 mio. kr.  | 7,1 mio. kr. | 1,6 mio kr. | 5 mio kr. |

**Delaftale 2**

*Ordregiver forventer, at det årlige samlede forbrug på delaftale 2 fordeler sig således:*

|  |  |  |  |  |
| --- | --- | --- | --- | --- |
|  | Frederiksberg | Gentofte | Lyngby-Taarbæk | Gladsaxe |
| Delaftale 2 | 16,5 mio kr.  | 46,7 mio kr.  | 26 mio.kr. | 26 mio kr. |

Det forventede forbrug pr. år er alene udtryk for Ordregivers forventning baseret på tidligere forbrug og fremtidige forventninger. Det understreges, at behovet for vikarer forventes at fluktuere, både hvad angår vagttyper og vagtlag. Leverandøren kan således ikke forvente et bestemt forbrug, og Ordregiver er ikke forpligtet til minimumforbrug i aftaleperioden.

Den udbudte rammeaftale træder i kraft den 1. januar 2021 og ophører den 31. december 2024. Endvidere har Ordregiver en option på forlængelse i 1 x 12 måneder. Vilkårene for Ordregivers udnyttelse af optionen fremgår af udbudsmaterialets rammeaftale.

Hver kommune indgår individuel rammeaftale med den vindende Tilbudsgiver på baggrund af udbudsmaterialets kontrakt. Ordregiver forpligter sig til at købe de pågældende ydelser hos de vindende Tilbudsgiver, i det omfang ydelserne dækker Ordregivers behov.

*Kaskademodel som princip for direkte tildeling*

Der indgås rammeaftale med tre leverandører på hver delaftale. Leverandørerne rangordnes efter kaskademodellen på baggrund af tilbudsevalueringen. Opgaver tildeles efter følgende direkte tildelingsprincip:

Ved køb af en vikarydelse skal bestiller i kommunerne rette henvendelse til den leverandør, der har afgivet det økonomisk mest fordelagtige tilbud (Leverandør 1). Afviser denne leverandør, henvender bestiller sig til leverandør, der har afgivet det økonomisk næstmest fordelagtige tilbud (Leverandør 2), og så fremdeles.

Kaskademodellen ser således ud:

For enkelte Bestillersteder er det afgørende, at den vikar, der kommer ud, tidligere har været vikar på stedet. Dette gælder for Bestillersteder, der har behov for så faste rammer (og kendte ansigter) som muligt. Disse Bestillersteder kan ved den direkte tildeling springe en leverandør over i kaskademodellen, såfremt denne leverandør ikke kan levere en vikar, der er kendt på institutionen.

Dette er ikke anderledes end en situation, hvor et Bestillersted stiller krav om en vikar, som er uddannet pædagog. Kan Leverandør 1 ikke levere dette, kan institutionen gå videre i kaskaden til der findes en leverandør, som kan levere en sådan vikar.

*Følgende forhold giver anledning til, at Ordregiver kan suspendere kaskaden:*

Ved gentagen eller særlig grov underpræstering kan Ordregiver eller enkelte Bestillersteder vælge at suspendere kaskaden. Såfremt grov underpræstering alene er et vilkår for en særlig gruppe Bestillersteder, kan Ordregiver som alternativ til ophævelse af aftale lade disse Bestillersteder anvende de øvrige leverandører i kaskaden. Dette kan ske i situationer, hvor leverandøren på trods af gentagne henvendelser ikke retter op på eksempelvis:

* Ringe dækningsgrad
* Match af vikar, der ikke er kvalificeret i henhold til bestilling, uden at dette på forhånd skriftligt er aftalt med Bestillerstedet.
* Ydelser, der ikke opfylder de i aftalen eller nærværende kravspecifikation fastsatte krav
* Hvis vikarer gentagne gange stiller begrænsninger, der indebærer, at vikaren ikke vil påtage sig fastsatte opgaver eller møder træt, eksempelvis grundet dobbeltvagt fra andet tjenestested.

Hvis en vikarydelse har været udført mangelfuldt, kontakter Bestillerstedet Leverandøren uden unødigt ophold for at informere om vikarens mangelfulde udførelse af vikarydelsen. I særlige tilfælde, dvs. hvis vikarens udførelse af opgaven har lidt af væsentlige mangler, kan Bestillerstedet kræve vikariatet gennemført vederlagsfrit. Det er Bestillerstedet som afgør, om vikariatet har været gennemført fyldestgørende i henhold til kravene i aftalen. Bestillerstedet afgørelse skal være sagligt begrundet.

# 2. Tidsplan

Udbuddet gennemføres efter følgende forventede tidsplan.

|  |  |
| --- | --- |
| Afsendelse af light udbudsbekendtgørelse | Den 19. august 2020 |
| Frist for at stille spørgsmål til udbudsmaterialet | Den 9. september 2020, kl. 12.00  |
| Besvarelse af spørgsmål  | Den 14. september 2020 |
| Evt. udsendelse af ændringer eller tilpasninger til udbudsmaterialet  | Den 16. september 2020 |
| **Frist for tilbud**  | **18. september 2020, kl 12.00** |
| Mulighed for forhandling | Uge 39-40 |
| Endelig evaluering | Primo oktober 2020 |
| Tildeling af rammeaftale | Primo. oktober 2020  |
| Stand -still periode | 10 dage  |
| Underskrivelse af kontrakt | Medio. oktober 2020 |
| Forberedelse og implementering | Oktober, november, december 2020 |
| Kontraktstart | 1. januar 2021 |

# 3. Udelukkelse og egnethed

Da det er nødvendigt for Ordregiver, at den kommende leverandør af vikarydelser har tilstrækkelig økonomisk og finansiel samt teknisk og faglig formåen til at betjene Ordregiver, skal Tilbudsgiverne opfylde følgende krav til egnethed:

## 3.1 Krav til egnethed, delaftale 1

### 3.1.1. Egnethed i forhold til økonomisk og finansiel formåen:

* *Samlet årsomsætning på minimum 11 mio. kr. årligt i hvert af de seneste to regnskabsår*.
Oplysning om samlet årsomsætning eksklusive moms af de af udbuddet omfattede og tilsvarende ydelser fra de seneste to regnskabsår. Såfremt virksomheden er yngre, skal der oplyses om årsomsætning for disse ydelser for den periode, hvor der er mulighed herfor. Det bør endvidere fremgå, hvornår tilbudsgiveren er etableret
.
* *Positiv egenkapital
Tilbudsgivers egenkapital har været positiv de seneste to regnskabsår*

### 3.1.2. Egnethed i forhold til teknisk og faglig formåen:

*Krav om referencer*
Tilbudsgiver har i de seneste tre år haft erfaring med levering af pædagogiske vikarydelser, sammenligneligt med nærværende opgave, til minimum 3 forskellige offentlige ordregivere.
Tilbudsgiver skal angive en liste over sammenlignelige opgaver, der er udført inden for de seneste tre år, med angivelse af en overordnet karakteristik af kontrakten (beskrivelse), kontraktens værdi (beløb), kontraktforholdets løbetid (datoer), navnet på den offentlige myndighed (modtagere) samt kontaktoplysninger til kontaktperson. Endvidere skal den gennemsnitlige dækningsgrad i hele kontraktens løbetid angives.
Ordregiver forbeholder sig retten til at kontakte de oplistede kunder med henblik på at sikre, at de angivne oplysninger er korrekte, og at de udvalgte kunder har været tilfredse med samarbejdet.

## 3.2. Krav til egnethed, delaftale 2

### 3.2.1. Egnethed i forhold til økonomisk og finansiel formåen:

* Samlet årsomsætning på minimum 90 mio. kr. årligt i hvert af de seneste to regnskabsår
Oplysning om samlet årsomsætning eksklusive moms af de af udbuddet omfattede og tilsvarende ydelser fra de seneste to regnskabsår. Såfremt virksomheden er yngre, skal der oplyses om årsomsætning for disse ydelser for den periode, hvor der er mulighed herfor. Det bør endvidere fremgå, hvornår tilbudsgiveren er etableret
* *Positiv egenkapital
Tilbudsgivers egenkapital har været positiv de seneste to regnskabsår.*

### 3.2.2. Egnethed i forhold til teknisk og faglig formåen:

*Krav om referencer*
Tilbudsgiver har i de seneste tre år haft erfaring med levering af sundhedsfaglige vikarydelser, sammenlignelige med nærværende opgave, til minimum tre offentlige myndigheder. Hver kontrakt skal have en værdi af minimum 20 mio. kr. over en toårig periode.

Tilbudsgiver skal angive en liste over sammenlignelige opgaver, der er udført inden for de seneste tre år, med angivelse af en overordnet karakteristik af kontrakten (beskrivelse), kontraktens værdi (beløb), kontraktforholdets løbetid (datoer), navnet på den offentlige myndighed (modtagere), samt kontaktoplysninger til kontaktperson. Endvidere skal den gennemsnitlige dækningsgrad i hele kontraktens løbetid angives.

Ordregiver forbeholder sig retten til at kontakte de oplistede kunder med henblik på at sikre, at de angivne oplysninger er korrekte, og at de udvalgte kunder har været tilfredse med samarbejdet.

Oplysninger vedrørende egnethed angives i hhv. bilag K for delaftale 1, og bilag L for delaftale 2. Bekræftelse på opfyldelse af krav sker ved udfyldelse af Tilbudsblanketten.

## 3.3 Udelukkelse

Udelukkelsesgrunde er oplistet i bilag A. Tilbudsgiver skal underskrive tro- og loveerklæring vedrørende udelukkelsesgrunde, jf. bilag A.

## 3.4 Konsortier mv.

Når grupper af økonomiske aktører, herunder midlertidige sammenslutninger, deltager i udbudsproceduren sammen, skal det angives hvilken virksomhed, Ordregiver med bindende virkning for den/de øvrige virksomheder kan føre afklarende drøftelser med, samt dokumenteres, at samtlige deltagere accepterer at hæfte solidarisk over for Ordregiver for kontraktens gennemførsel. Udbudsmaterialets skabelon for konsortieerklæring bedes her anvendt.

Det skal angives hvilken virksomhed, kommunen med bindende virkning for den/de øvrige virksomheder kan føre afklarende drøftelser med, samt dokumenteres, at samtlige deltagere accepterer at hæfte solidarisk over for kommunen for kontraktens gennemførelse. Udbudsmaterialets skabelon for konsortieerklæring bedes her anvendt.

Vurderingen i forhold til udelukkelse, jf. afsnit 3 vil ske for hver enkelt konsortiedeltager for sig, men med virkning for det samlede konsortium. Vurderingen i forhold til egnethed, jf. afsnit 3, vil ske samlet for konsortiet.

## 3.5 Udnyttelse af andre enheders kapacitet

Baserer en Tilbudsgiver sit tilbud på en eller flere andre enheders økonomiske og finansielle og/eller tekniske og faglige formåen skal Tilbudsgiver dokumentere, at Tilbudsgiver fuldt ud kan råde over de ressourcer, der er nødvendige til opfyldelse af kontrakten ved at fremlægge dokumentation for enhedens tilsagn om at stille de nødvendige ressourcer til rådighed i aftaleperioden. Udbudsmaterialets skabelon for støtteerklæringer for økonomisk og finansiel formåen eller teknisk og faglig formåen bedes her anvendt.

Baserer tilbudsgiver sit tilbud på en eller flere andre enheders *økonomiske og finansielle formåen*, skal oplysningerne til bedømmelse af udelukkelse og egnethed i forhold til økonomisk og finansiel formåen, jf. afsnit 3.1.1 og 3.2.1. afgives i særskilt for hver af de disse andre enheder.

Tilbudsgiver skal endvidere dokumentere, at denne eller disse andre enheder accepterer at hæfte solidarisk med tilbudsgiver for kontraktens gennemførelse. Udbudsmaterialets skabelon for støtteerklæring for økonomisk og finansiel formåen bedes her anvendt.

Baserer tilbudsgiver sit tilbud på en eller flere andre enheders *tekniske og faglige formåen*, skal oplysningerne til bedømmelse af udelukkelse og egnethed i forhold til teknisk og faglig formåen, jf. afsnit 3.1.2 og 3.2.2 afgives i særskilt for hver af de disse andre enheder.

Endvidere skal tilbudsgiver for hver enhed godtgøre, at tilbudsgiver fuldt ud kan råde over de ressourcer, der er nødvendige til opfyldelse af kontrakten ved at fremlægge dokumentation for enhedens tilsagn om at stille ressourcerne til rådighed i aftaleperioden. Udbudsmaterialets skabelon for støtteerklæring for teknisk og faglig formåen bedes her anvendt.

Opfylder en støttende enhed ikke relevante minimumskrav til egnethed, jf. afsnit 3.1 og 3.2., skal Ordregiver udelukke enheden fra at deltage i udbudsproceduren, kan Ordregiver fastsætte en frist for tilbudsgiver til at udskifte enheden.

## 3.6 Underleverandører

Vil Tilbudsgiver benytte underleverandører, skal Tilbudsgiveren i tilbuddet angive, hvilke dele af den udbudte kontrakt, Tilbudsgiveren har til hensigt at give i underleverance, og hvilke underleverandører, Tilbudsgiveren forventer at benytte.

Tilbudsgiveren skal vedlægge en erklæring om hvilke dele, der forventes givet i underleverance og til hvilke underleverandører, og erklære at underleverandørerne ikke er omfattet af de situationer, der medfører udelukkelse, jf. afsnit 4.1. Udbudsmaterialets skabelon for underleverandørerklæring bedes her anvendt.

Hvis Tilbudsgiver efterfølgende vil give andre dele af rammeaftalen i underleverance og/eller benytte andre underleverandører, vil det kræve Ordregivers forudgående godkendelse, jf. udbudsmaterialets rammeaftale.

# 4. Tildeling af kontrakt

Rammeaftalen vil blive tildelt de tilbudsgivere, der afgiver de økonomisk mest fordelagtige tilbud på grundlag af det bedste forhold mellem pris og kvalitet, med de angivne procentsatser (vægtning):

* + Pris: 60 %
	+ Kvalitet: 40 %

Ordregiver vil evaluere tilbuddene på de enkelte delaftaler separat og tildele kontrakt til de tilbudsgivere, der tilbyder den samlet set økonomisk mest fordelagtige løsning for Ordregiver.

Ordregiver anvender ved evalueringen af de indkomne tilbud en pointmodel med en pointskala på 0– 10 point, hvor 10 er bedst. Tilbuddene tildeles således en pointscore i dette spænd for hvert under- eller delkriterium.

Efter tildeling af pointscorer sammenstilles og vægtes pointene, og der udregnes en samlet pointscore. Nedenfor i afsnit 4.1.1 og 4.2.1 er det beskrevet, hvordan hvert enkelt underkriterium evalueres.

## 4.1 Pris

Tilbudsgiver skal udfylde tilbudslisten med sine priser og indlæse tilbudslisten i Ethics ved tilbudsafgivelsen. Priserne skal omfatte alle de med kontrakten forbundne direkte og indirekte omkostninger, herunder alle omkostninger til kundebetjening, opkvalificering, supervision, konsulentbistand, afgifter, gebyrer mv.

Der kan alene faktureres uniformtillæg tilsvarende niveauet i overenskomsten i det omfang uniform ikke udleveres af bestillerstedet.

Tilbudsgiver skal udfylde varenummer samt alle prisfelter, dvs. de gule felter, i tilbudslisten. Tilbudsgiver skal være opmærksom på, at tilbudslisten består af i alt 3 ark pr delaftale, og at tilbudsgiver skal udfylde priser i alle tre ark.

I første fane, skal tilbudsgiver afgive priser på opgaven som 1. leverandør i kaskaden. I anden fane skal tilbudsgiver afgive priser på opgaven som 2. leverandør i kaskaden, og i tredje fane, skal tilbudsgiver afgive pris på opgaven som 3.leverandør i kaskaden. Alle faner skal udfyldes.

Der er fastlagt et loft over alle timepriser på opgaven som 1. leverandør angivet i tilbudslistens kolonne H. Det betyder, at tilbudsgivere maksimalt kan angive disse angivne timepriser.

Leverandøren kan for timepris for hhv. 2. og 3. leverandør ikke angive en timepris der er mere end hhv. 5 og 10% højere end den angivne timepris for 1. leverandør.

Hvis tilbudsgiver ikke anfører pris på en ydelse, eller hvis tilbudsgiver anfører pris, der ligger over maximumniveau, vil Ordregiver prissætte ydelsen til den højeste tilbudte pris herfor blandt de øvrige tilbud med et tillæg på 5 %. Denne prissætning er alene til brug for tilbudsevalueringen, og den vil ikke indgå i en eventuel aftale. Hvis alle tilbudsgivere undlader at prissætte ydelsen, udgår denne af evalueringen.

### 4.1.1. Evaluering af underkriteriet ”Pris”

Evalueringen sker i kaskade. Således vil Ordregiver først sammenligne alle tilbudslister, der vil være gældende for 1. Leverandøren. Ordregiver sammenligner derefter de tilbageværende tilbudslister, der vil være gældende for 2. Leverandøren. Sidst sammenligner ordregiver de tilbageværende tilbudslister, der vil være gældende for 3. Leverandøren. For underkriteriet ”Pris” udregner Ordregiver tilbudsgivers evalueringspris som summen af priserne for hver tilbudt ydelse gange den forventede forbrugsandel af ydelsen (vægtning)

Ved evaluering af underkriteriet pris omregnes tilbudsgivernes evalueringspriser til point efter en lineær pointmodel, hvor laveste evalueringspris får 10 point, mens en evalueringspris, der ligger 20% % over laveste evalueringspris, får 0 point. En evalueringspris, der ligger mere end 20% over den laveste evalueringspris tildeles ligeledes 0 point. 20% er fastsat bl.a. på baggrund af Ordregivers forventning til spredningen i de tilbudte priser. Pointscorerne angives med to decimaler.

Det bemærkes, at ved udtrædelse af en leverandør i kontraktens løbetid, vil de øvrige leverandører rykkes op i kaskaden, og de priser som leverandørerne har tilbudt, på de bedre positioner i kaskaden vil være gældende fremadrettet. Det bemærkes yderligere, at der kan ske omrokkering såfremt der er tale om at det er 1. Leverandøren som udtræder, og såfremt 3. Leverandøren har afgivet en bedre evalueringspris på pladsen som 1. Leverandøren end den eksisterende 2. Leverandør. Oprykningen af leverandører sker således på baggrund af de i forbindelse med udbuddet tilbudte priser.

## 4.2. Kvalitet

I underkriteriet ”kvalitet” indgår nedenstående delkriterie med følgende vægtning:

Sikkerhed for hensigtsmæssigt match: 40 %

Tilbudsgiver skal sikre, at medarbejdere er fagligt opdaterede og understøtte medarbejdernes udvikling med henblik på at sikre, at kravene til vikarernes kompetencer i kravspecifikationen kan mødes. Tilbudsgiver skal ligeledes sikre, at hver bestilling håndteres på en måde, der sikrer et hensigtsmæssigt match.

Tilbudsgiver skal til sit tilbud vedlægge en redegørelse for sin opfyldelse af delkriteriet.

Redegørelsen forventes at indeholde:

* En beskrivelse af, hvordan tilbudsgiver sikrer, at vikarer tilknyttet denne aftale er til enhver tid er opdaterede fagligt og sprogligt således at kravene i kravspecifikationen vedr. vikarens kompetencer altid kan honoreres (max. 2 A4 sider á max. 2.400 tegn med mellemrum)
* En beskrivelse af, hvordan kontakt med ordregiver vedr. match af vikar vil blive håndteret i praksis, herunder en beskrivelse af, hvilke kompetencer, medarbejdere, der forestår match på aftalen vil besidde (max. 1 A4 side á max. 2.400 tegn med mellemrum).

* 1.

### 4.2.1. Evaluering af underkriteriet ”Kvalitet”

Evalueringen af underkriteriet ”kvalitet” sker på baggrund af tilbudsgivers redegørelse, idet Ordregiver vil lægge vægt på følgende forhold ved evalueringen:

Det vil vægte positivt, at tilbudsgivers opkvalificeringsplan indeholder bred og formålstjenlig faglig opkvalificering, der sandsynliggør, at tilbudsgiver til enhver tid kan levere vikarer, der møder kravene i kravspecifikationen, herunder eksempelvis dansksproglige kompetencer, faglige kompetencer, samt, for delaftale 2, at vikaren kan arbejde uhindret i de anvendte IT-redskaber.

Det vil ligeledes vægte positivt, at tilbudsgiver kan sandsynliggøre, at bestillinger håndteres fagligt kompetent og dermed i højest mulig grad sandsynliggør et hensigtsmæssigt match.

Der fastsættes en pointscore ud fra Ordregivers skøn over tilbudsgivers opfyldelse af dette på grundlag af følgende skala:

|  |  |
| --- | --- |
| **Den tilbudte kvalitet** | **Point** |
| Optimal  | 10 |
| Glimrende | 9 |
| Meget god | 8 |
| God | 7 |
| Tilfredsstillende | 6 |
| Middel | 5 |
| Jævn | 4 |
| Mindre tilfredsstillende | 3 |
| Ringe | 2 |
| Dårlig | 1 |
| Meget dårlig (opfylder kun mindstekrav) | 0 |

Efter tildeling af pointscorer vægtes disse og indgår herefter ved beregningen tilbudsgivers samlede pointscore.

1. 1.

# 5. Spørgsmål til udbudsmaterialet

Alle henvendelser til Ordregiver forud for tilbudsafgivelsen skal ske skriftligt via Ethics.

Såfremt Tilbudsgiver opfatter elementer i udbudsmaterialet som uklare eller uhensigtsmæssige, opfordres Tilbudsgiver til at stille spørgsmål hertil, således at der så vidt muligt kan undgås forbehold over for udbudsmaterialet i det afgivne tilbud.

Herved får Ordregiver også mulighed for at afhjælpe forholdet med en ændring af udbudsmaterialet.

Spørgsmål påregnes at blive besvaret løbende.

*Supplerende oplysninger til udbudsmaterialet*

Tilbudsgiver kan stille skriftlige spørgsmål til udbudsmaterialet. Det bemærkes i den forbindelse, at det udelukkende er Tilbudsgivers ansvar at sikre, at tilbuddet er komplet og udformet i overensstemmelse med retningslinjerne i udbudsmaterialet.

Spørgsmålet skal være på dansk og skal stilles skriftligt via Ehtics.

Spørgsmål modtaget senest **9. september 2020, kl. 12.00** vil blive besvaret. Spørgsmål, der modtages efter denne tidsfrists udløb, besvares, såfremt Ordregiver har mulighed for at besvare disse senest 6 dage inden tilbudsfristen. I særlige tilfælde kan Ordregiver vælge at besvare senere indkomne spørgsmål.

Tilbudsgiver opfordres til at stille sine skriftlige spørgsmål så tidligt som muligt.

# 6. Tilbudsfrist og formkrav

Tilbud skal være Ordregiver i hænde **senest fredag den 18. september 2020, kl. 12.00.**

Tilbud inkl. alle bilag skal afgives elektronisk og skal uploades i Ethics.

Tilbud modtaget efter dette tidspunkt, et andet sted eller i en anden form end angivet vil ikke være at betragte som rettidigt indkommet og vil derfor blive afvist.

Tilbuddet forventes at indeholde følgende dokumenter:

|  |  |
| --- | --- |
| Udbudsmaterialet  | Vedlægges tilbudsmaterialet |
| Udbudsbetingelser | Nej |
| Bilag 1, Kravspecifikation | Nej |
| Bilag 2, Rammeaftale | Nej |
| Bilag 2.1. Erklæring om tavshedspligt og datasikkerhed | Nej |
| Bilag 2.2, Arbejdsklausul | Nej |
| Udbudsbilag A, Tro- og loveerklæring på udelukkelsesgrunde | Ja |
| Udbudsbilag B, Skabelon for støtteerklæring for økonomisk og finansiel formåen | Ja (hvis nødvendigt) |
| Udbudsbilag C, Skabelon for støtteerklæring for teknisk og faglig formåen | Ja (hvis nødvendigt) |
| Udbudsbilag D, Skabelon for konsortieerklæring | Ja (hvis nødvendigt) |
| Udbudsbilag E, Skabelon for underleverandørerklæring | Ja (hvis nødvendigt) |
| Udbudsbilag F, Tilbudsblanket | Ja |
| Udbudsbilag G, Tilbudsliste, delaftale 1 | Ja (hvis der bydes på delaftale 1) |
| Udbudsbilag H, Tilbudsliste, delaftale 2 | Ja (hvis der bydes på delaftale 2) |
| Udbudsbilag I, Tilbudsgivers kvalitative løsningsbeskrivelse for delaftale 1 | Ja (hvis der bydes på delaftale 1) |
| Udbudsbilag J, Tilbudsgivers kvalitative løsningsbeskrivelse for delaftale 2 | Ja (hvis der bydes på delaftale 2) |
| Udbudsbilag K, oplysninger vedrørende tilbudsgivers egnethed for delaftale 1 | Ja (hvis der bydes på delaftale 1) |
| Udbudsbilag L, oplysninger vedrørende tilbudsgivers egnethed for delaftale 1 | Ja (hvis der bydes på delaftale ) |

Det er Tilbudsgivers ansvar og risiko, at tilbuddet indeholder de fornødne oplysninger og dokumenter.

Tilbudsgiver opfordres til ikke at vedlægge yderligere ved tilbudsafgivelsen.

# 7. Åbning af de indkomne tilbud

Der er ikke adgang til at overvære åbningen af tilbuddene.

# 8. Forhandling

Ordregiver forbeholder sig ret til at forhandle, uden at dette dog indebærer en pligt hertil.

Såfremt der for en delaftale er en gruppe af Tilbudsgivere, hvis tilbud pointmæssigt ligger tæt, og Ordregiver vurderer, at der er behov for en tilretning af dele af tilbuddene, vil Ordregiver indlede forhandlinger med hver enkel Tilbudsgiver i denne gruppe, baseret på Tilbudsgivernes tilbud.

Ordregiver vil indkalde hver Tilbudsgiver i gruppen til bilateral forhandling, jf. tidsplanen. I forbindelse med indkaldelsen oplister Ordregiver de emner, Ordregiver ønsker at forhandle om.

Forhandlingsforløbet vil blive gennemført under iagttagelse af de udbudsretlige ligebehandlings- og gennemsigtighedsprincipper, hvorfor Ordregiver tilstræber, at enhver oplysning, som Ordregiver har meddelt en Tilbudsgiver under forhandlingerne, og som må formodes at være af relevans for alle Tilbudsgivere i relation til udformningen af de endelige tilbud, herunder prissætningen, vil blive meddelt alle Tilbudsgivere senest sammen med opfordringen til at afgive endeligt tilbud. Endvidere vil Ordregiver sikre, at alle tilbudsgivere er orienteret i god tid om processen for forhandling, som denne skrider frem, herunder tidsfrist for afgivelse af endeligt tilbud.

Drøftelserne under forhandlingsmøderne er fortrolige.

# 9. Underretning og stand-still

Alle Tilbudsgivere vil få skriftlig underretning om Ordregivers tildelingsbeslutning på samme tid. Det forventede tidspunkt herfor fremgår af tidsplanen, jf. afsnit 2.

Underretningen om tildelingsbeslutningen udgør ikke en accept af det økonomisk mest fordelagtige tilbud eller afslag på de øvrige tilbud.

Først ved underskrivelsen af kontrakt foreligger der en bindende forpligtelse for Ordregiver i forhold til den udbudte ydelse.

Ordregiver er i medfør af lov om Klagenævnet for Udbud § 3, jf. Udbudslovens § 188, stk. 3, forpligtet til efter underretningen om tildelingsbeslutningen at afvente udløbet af en stand-still periode inden indgåelse af kontrakt.

# 10. Vedståelsesfrist

Tilbuddet er bindende for Tilbudsgiver i 6 måneder regnet fra tilbudsfristen.

# 11. Sprog

Tilbud med alt dertil hørende samt al kommunikation i aftaleperioden skal være på dansk. Dokumentationsmateriale skal være på dansk.

# 12. Alternative tilbud

Der kan ikke afgives alternative tilbud.

# 13. Forbehold

Tilbud med forbehold over for grundlæggende elementer vil ikke blive accepteret. Sådanne tilbud vil blive betragtet som ukonditionsmæssige.

Forbehold over for ikke-grundlæggende elementer i udbudsmaterialet vil af Ordregiver så vidt muligt blive kapitaliseret og lagt til den pris, Tilbudsgiver har angivet.

# 14. Offentlighed

Tilbudsgiverne gøres opmærksom på, at materiale, der indgives til en offentlig myndighed – herunder tilbudsmateriale i en udbudsprocedure – er omfattet af aktindsigt efter offentlighedsloven, hvorfor alle og enhver som udgangspunkt har ret til at gøre sig bekendt med indholdet heri. Offentlighedsloven giver kun i begrænset omfang mulighed for at undtage forretningshemmeligheder og lignende fra aktindsigt og alene i tilfælde, hvor der er en nærliggende risiko for betydeligt tab for Tilbudsgiveren, hvis de pågældende oplysninger udleveres.

Ordregiver vil så vidt muligt forinden besvarelse af eventuelle aktindsigtsbegæringer i materiale fra Tilbudsgiver indhente en udtalelse fra Tilbudsgiver til brug for sin vurdering af, om oplysninger kan udelades ved aktindsigtsbesvarelsen. Udtalelsen er alene vejledende for Ordregiver, der er forpligtet til at træffe sin afgørelse på grundlag af lovgivningen og praksis fastlagt af bl.a. Folketingets Ombudsmand og Klagenævnet for Udbud.

Tilbudsgiver opfordres til ikke at indgive oplysninger, som er kritiske for Tilbudsgivers virksomhed, til Ordregiver, medmindre oplysningerne har reel betydning for Ordregivers bedømmelse af tilbuddet og/eller ansøgningen om prækvalifikation.

# 15. Ansvar

Tilbudsgiver er ansvarlig for, at oplysninger, der afgives af Tilbudsgiver til Ordregiver i forbindelse med udbudsproceduren, er korrekte.

Konstaterer Ordregiver inden tildelingen af kontrakt, at en Tilbudsgiver har afgivet urigtige eller misvisende oplysninger, eller har fortiet oplysninger, med henblik på uretmæssigt at påvirke Ordregivers beslutning i forhold til udelukkelse af Tilbudsgiver, bedømmelse af Tilbudsgivers egnethed eller tildeling af kontrakt, vil Ordregiver som udgangspunkt udelukke Tilbudsgiver.

Konstateres Tilbudsgivers uretmæssige ageren først efter underskrift af kontrakt, anses forholdet at udgøre væsentlig misligholdelse, såfremt Tilbudsgiver ikke kan godtgøre, at de urigtige, misvisende og/eller fortiede oplysninger konkret var uden betydning for Ordregivers tildelingsbeslutning og indholdet af parternes kontrakt. Ordregiver kan i forbindelse hermed ophæve kontrakten straks eller med et efter omstændighederne for Ordregiver hensigtsmæssigt varsel, opkræve Tilbudsgiver en bod på 100.000 kr., til kompensation for Ordregivers ressourceforbrug ved genudbud, samt forlange eventuelle øvrige tab erstattet.

Ordregiver gør i øvrigt opmærksom på, at afgivelse af urigtige eller misvisende oplysninger til en offentlig myndighed kan være omfattet af straffelovens regler, herunder straffelovens §§ 161-163.

# 16. Øvrige vilkår

Der ydes ikke honorar for afgivelse af tilbud eller for udarbejdelse af materialet.